ᱫᱷᱩᱵᱽᱲᱤ ᱦᱚᱱᱚᱛ

ᱫᱷᱩᱵᱽᱲᱤ (ᱤᱝᱨᱟ.ᱡᱤ: Dhubri, ᱟᱥᱟᱢᱤᱥ: ধুবুৰী ) ᱫᱚ ᱥᱤᱧᱚᱛ ᱫᱤᱥᱚᱢ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱮᱱ ᱦᱚᱱᱚᱛ ᱟᱨ ᱦᱚᱱᱚᱛ ᱫᱚᱵᱷᱟ.ᱴᱤᱭᱟ. ᱦᱚ ᱠᱟᱱᱟ। ᱱᱚᱱᱰᱮ ᱠᱷᱚᱱ ᱜᱩᱣᱟᱦᱟᱴᱤ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱒᱙᱐ ᱠᱤᱞᱚ ᱢᱤᱴᱟᱨ ᱥᱟᱝᱜᱤᱧᱟ। ᱫᱷᱩᱵᱽᱲᱤ ᱫᱚ ᱢᱟᱨᱮ ᱜᱳᱣᱟᱞᱯᱟᱲᱟ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱛᱟᱦᱮ ᱠᱟᱱᱟ, ᱚᱠᱟ ᱫᱚ ᱵᱨᱤᱴᱤᱥ ᱠᱚ ᱦᱚᱛᱮ ᱛᱮ ᱑᱘᱗᱖ ᱥᱮᱨᱢᱟ ᱨᱮ ᱵᱟᱱᱫᱷᱟᱣ ᱞᱮᱱ। ᱑᱙᱘᱓ ᱥᱮᱨᱢᱟ ᱨᱮ ᱜᱳᱣᱟᱞᱯᱟᱲᱟ ᱦᱚᱱᱚᱛ ᱜᱮᱫ ᱵᱮᱜᱟᱨ ᱠᱟᱛᱮ ᱫᱷᱩᱵᱽᱲᱤ ᱦᱚᱛᱚᱱ ᱛᱮᱭᱟᱨ ᱟᱠᱟᱱᱟ। ᱫᱷᱩᱵᱽᱲᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱢᱩᱥᱞᱟ. ᱰᱷᱮᱨ ᱢᱮᱱᱟᱜ ᱠᱚ ᱦᱚᱱᱚᱛ ᱢᱩᱫᱽ ᱨᱮ ᱢᱤᱫ ᱴᱮᱱ ᱠᱟᱱᱟ। ᱱᱚᱣᱟ ᱦᱚᱱᱚᱛ ᱨᱮ ᱢᱩᱥᱞᱟ. ᱠᱚᱣᱟᱜ ᱞᱮᱠᱷᱟ ᱫᱚ ᱥᱟᱭ ᱠᱟᱲᱟ ᱗᱕% ᱦᱤᱥ। ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱜᱟᱶ ᱛᱟᱭᱚᱢ ᱟᱥᱟᱢ ᱨᱮᱭᱟᱜ ᱫᱚᱥᱟᱨ ᱥᱚᱨᱮᱥ ᱦᱚᱲ ᱞᱮᱠᱷᱟᱣᱟᱱ ᱦᱚᱱᱚᱛ ᱛᱟᱦᱮ ᱠᱟᱱᱟ ᱾
ᱧᱩᱛᱩᱢ ᱚᱢᱚᱱ
ᱫᱷᱩᱵᱟᱲᱤ ᱧᱩᱛᱩᱢ ᱫᱚ ᱪᱟᱱᱫᱽ ᱥᱚᱫᱟᱜᱚᱨ ᱡᱟ.ᱲ ᱛᱩᱞᱩᱡ ᱡᱩᱨᱤ ᱜᱮᱭᱟ। ᱵᱤᱧ ᱵᱚᱝᱜᱟ ᱢᱚᱱᱥᱟ ᱨᱮᱱ ᱵᱷᱟ.ᱜᱽᱱᱟ.ᱛ ᱠᱩᱲᱤ ᱛᱟᱦᱮ ᱠᱟᱱᱟ ᱫᱷᱩᱵᱩᱱᱤ। ᱱᱮᱛᱟᱭ ᱟᱜ ᱥᱚᱞᱦᱟ ᱛᱮ ᱠᱟ.ᱢᱤ ᱠᱟᱛᱮ ᱥᱚᱛᱤ ᱵᱮᱣᱞᱟ ᱫᱚ ᱟᱡ ᱡᱟᱶᱟᱭ ᱞᱚᱱᱫᱽᱨᱚ ᱣᱟᱜ ᱡᱤᱭᱚᱱ ᱡᱚᱢ ᱨᱟᱡᱟ ᱣᱟᱜ ᱛᱤ ᱠᱷᱚᱱᱮ ᱵᱟᱧᱪᱟᱣ ᱟ.ᱜᱩ ᱞᱮᱫᱟ। ᱞᱟ.ᱭ ᱟ.ᱜᱩ ᱠᱟᱛᱷᱟ ᱢᱮᱱᱟᱜ-ᱟ ᱵᱟᱝᱢᱟ ᱱᱮᱛᱟᱭ - ᱫᱷᱩᱵᱩᱱᱤ ᱛᱟᱠᱤᱱᱟᱜ ᱠᱤᱪᱨᱤᱪ ᱥᱚᱵᱚᱫ ᱜᱷᱟᱴ ᱛᱟᱦᱮ ᱠᱟᱱᱟ ᱱᱟᱦᱟᱜ ᱫᱷᱩᱵᱽᱲᱤ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱵᱨᱚᱦᱢᱚᱯᱩᱛᱨᱚ ᱯᱟᱨᱚᱢ। ᱱᱮᱛᱟᱭ ᱫᱷᱩᱵᱩᱱᱤ ᱜᱷᱟᱴ ᱨᱮ ᱢᱮᱱᱟᱜ ᱞᱟ.ᱴᱩ ᱫᱷᱤᱨᱤ ᱠᱟᱛᱷᱟᱭ ᱱᱮᱛᱟᱭ ᱠᱤᱪᱨᱤᱪᱮ ᱥᱚᱵᱚᱫ-ᱮᱫ ᱛᱟᱦᱮᱱᱟ"। ᱱᱚᱣᱟ ᱫᱷᱩᱵᱩᱱᱤ ᱟ.ᱲᱟ. ᱠᱷᱚᱱ ᱜᱮ ᱫᱷᱩᱵᱽᱲᱤ ᱟ.ᱲᱟ. ᱫᱚ ᱚᱢᱚᱱ ᱟᱠᱟᱱᱟ।
ᱱᱟᱜᱟᱢ
ᱱᱟᱜᱟᱢ ᱨᱮᱭᱟᱜ ᱢᱤᱢᱤᱫ ᱚᱠᱛᱮ ᱫᱷᱩᱵᱽᱲᱤ ᱴᱚᱴᱷᱟ ᱨᱮ ᱟᱭᱢᱟ ᱞᱮᱠᱟᱱ ᱟᱠᱨᱚᱢᱤ ᱠᱚ, ᱜᱤᱨᱟ.ᱵᱟᱥᱟᱜ ᱠᱚ ᱮᱢᱟᱱ ᱟᱭᱢᱟ ᱞᱮᱠᱟ ᱛᱮ ᱱᱚᱣᱟ ᱡᱟᱭᱜᱟ ᱨᱮ ᱵᱷᱤᱱᱟ. ᱵᱷᱤᱱᱟ. ᱡᱟ.ᱛᱤ ᱠᱚᱠᱚ ᱵᱮᱨᱮᱞ ᱮᱱᱟ। ᱚᱱᱟ ᱤᱭᱟ.ᱛᱮ ᱜ3 ᱱᱯᱣᱟ ᱴᱚᱴᱷᱟ ᱨᱮ ᱢᱤᱫ ᱢᱮᱥᱟ ᱞᱟᱭ ᱞᱟᱠᱪᱟᱨ ᱛᱮᱭᱟᱨ ᱮᱱᱟ।

ᱚᱛᱱᱚᱛ ᱩᱱᱩᱨᱩᱢ
ᱫᱷᱩᱵᱽᱲᱤ ᱦᱚᱱᱚᱛ ᱫᱚ ᱒᱘᱓᱘ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ। ᱱᱤᱭᱟ. ᱦᱚᱱᱚᱛ ᱨᱮᱭᱟᱜ ᱡᱚᱠᱷᱟ ᱫᱚ ᱨᱩᱥᱤᱭᱟ ᱫᱤᱥᱚᱢ ᱨᱮᱭᱟᱜ Zemlya Georga ᱯᱚᱱᱚᱛ ᱥᱚᱢᱟᱱᱟ। ᱫᱚᱨᱭᱟ ᱚᱛ ᱥᱚᱢᱟᱱ ᱠᱷᱚᱱ ᱦᱚᱱᱚᱛ ᱨᱮᱭᱟᱜ ᱩᱥᱩᱞ ᱫᱚ ᱓᱐ ᱢᱤᱴᱟᱨ ᱠᱟᱱᱟ ᱢᱮᱱ ᱠᱷᱟᱱ ᱡᱟᱜᱟ ᱡᱟᱜᱟ ᱨᱮ ᱩᱥᱩᱞ᱿ᱪᱚᱯᱚᱫ ᱵᱩᱨᱩ ᱠᱚ ᱢᱮᱱᱟᱜ-ᱟ। ᱴᱚᱠᱚᱨᱟᱵᱟ ᱵᱟᱱᱫᱟ, ᱫᱩᱫᱷᱢᱟᱛᱷᱟ, ᱪᱟᱱᱫᱟᱨ ᱫᱤᱝᱟ, ᱵᱩᱠᱩᱢᱟᱨᱤ, ᱪᱚᱠᱨᱚᱥᱤᱞᱟ ᱮᱢᱟᱱ ᱵᱩᱨᱩ ᱠᱚ ᱢᱮᱱᱟᱜ-ᱟ। ᱵᱨᱚᱦᱢᱚᱯᱩᱛᱨᱚ ᱦᱚᱱᱚᱛ ᱛᱟᱞᱟ ᱛᱮ ᱜᱮ ᱟ.ᱜᱩ ᱥᱮᱱ ᱟᱠᱟᱱᱟ। ᱪᱟᱢᱯᱟᱵᱚᱛᱤ, ᱜᱳᱣᱨᱟᱝ, ᱜᱚᱫᱟᱫᱷᱚᱨ, ᱴᱤᱯᱠᱟᱭ, ᱥᱚᱱᱠᱚᱥ, ᱥᱤᱞᱟᱭ , ᱡᱤᱧᱡᱤᱨᱟᱢ ᱮᱢᱟᱱ ᱱᱟ.ᱭ ᱠᱚ ᱟ.ᱛᱩᱱ ᱠᱟᱱᱟ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱑᱙,᱔᱘,᱖᱓᱒ ᱡᱚᱱᱟ ᱛᱟᱦᱮ ᱠᱟᱱᱟ। ᱒᱐᱐᱑ - ᱒᱐᱑᱑ ᱜᱮ ᱥᱮᱨᱢᱟ ᱨᱮ ᱦᱚᱲ ᱞᱮᱠᱷᱟ ᱵᱟ.ᱲᱛᱤᱜ ᱦᱟᱨ ᱥᱟᱭ ᱠᱟᱲᱟ ᱒᱔.᱔%। ᱑᱐᱐᱐ ᱡᱚᱱᱟ ᱦᱮᱨᱮᱞ ᱵᱚᱫᱚᱞ ᱛᱮ ᱙᱕᱒ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ। ᱦᱚᱱᱚᱛ ᱨᱮ ᱥᱮᱪᱮᱫ ᱦᱚᱲᱟᱜ ᱦᱟᱨ ᱕᱙.᱔% ᱢᱮᱱᱟᱜ-ᱟ
᱾
ᱦᱚᱱᱚᱛ ᱨᱮ ᱵᱟ.ᱲᱛᱤ ᱢᱩᱥᱞᱟ. ᱢᱮᱱᱟᱜ- ᱠᱚᱣᱟ । ᱢᱩᱥᱞᱟ. ᱠᱚᱣᱟᱜ ᱞᱮᱠᱷᱟ -᱑᱒,᱑᱖,᱔᱕᱕ ᱡᱚᱱᱟ , ᱞᱮᱠᱷᱟᱜᱩᱴ ᱨᱮᱱᱟᱜ ᱗᱕ ᱦᱤᱥ। ᱦᱩᱱᱫᱩ ᱟ4 ᱠᱨᱤᱥᱛᱟᱱ ᱠᱚᱣᱟᱜ ᱠᱮᱠᱷᱟ ᱫᱚ ᱱᱚᱝᱠᱟ ᱞᱮᱡᱟ ᱔,᱐᱕,᱐᱖᱕ ᱟᱨ ᱑᱒,᱔᱗᱗ ᱡᱚᱱᱟ। ᱵᱟ.ᱲᱛᱤ ᱦᱚᱲ ᱜᱮ ᱟᱥᱟᱢᱤᱥ, ᱵᱟᱝᱞᱟ ᱟᱨ ᱜᱳᱣᱟᱞᱯᱟᱲᱤᱭᱟ ᱦᱩᱪᱤᱧ ᱯᱟ.ᱨᱥᱤ ᱛᱮ ᱠᱚ ᱜᱟᱯᱟᱞᱟᱨᱟᱣᱟ।

ᱥᱟ.ᱠᱷᱤᱭᱟ.ᱛ

ᱛᱷᱚᱠ:ᱚᱛᱱᱚᱛ